‘Renosterhoring’ nie ware jakobDie foto is deur die gebruiker @barrybateman op Twitter gelaai. “Dit is uit ŉ boom gesny en ons ondervra tans die verdagtes om uit te vind wat hulle eintlik besig was om te doen,” sê ŉ woordvoerder van die Valke, McIntosh Polela. “Een van die verdagtes het ŉ SANParke-uniform gedra, so ons is tans in kontak met hulle om vas te stel of hy wel ŉ werknemer van hulle is.” Die polisie het die verdagtes Donderdagoggend op die N3 in hegtenis geneem nadat hulle motor teen ŉ ander motor gebots het. Die bestuurder van die ander motor het gesien hoe die verdagtes ŉ koelsak onder ŉ nabygeleë boom probeer wegsteek. Die polisie het die ‘renosterhoring’ in die koelsak gevind. Intussen het vier SANParke-beamptes Donderdag in die Witrivier landdroshof in Mpumalanga verskyn vir renosterstroping en regsverydeling. Die saak teen hulle is tot 8 Maart uitgestel wanneer hulle om borg sal aansoek doen. Hulle is Dinsdag in die Krugerwildtuin in hegtenis geneem kort nadat daar op die karkasse van twee witrenosters afgekom is.